Μαρμελάδα ροδάκινο χωρίς ζάχαρη
Όσο βρίσκουμε ροδάκινα στην αγορά ετοιμάζουμε τις μαρμελάδες του χειμώνα. Σε αυτήν μάλιστα δεν βάζουμε ζάχαρη, αλλά λίγο μόνο μέλι.
700 γρ. ροδάκινα ώριμα (καθαρό βάρος), καθαρισμένα από τα κουκούτσια και τη φλούδα και κομμένα σε κομμάτια , 120 γρ. (λίγο λιγότερο από 1/2 κούπα) μέλι , 1/2 λοβός βανίλιας, προαιρετικά (ξύνουμε το εσωτερικό του με τη λάμα του μαχαιριού για να πάρουμε τα σποράκια) , 1 κουτ. σούπας χυμός λεμονιού
Σε ένα βαθύ αντικολλητικό τηγάνι βάζουμε όλα τα υλικά και τα σιγοβράζουμε σε χαμηλή προς μέτρια φωτιά για περίπου 30-35 λεπτά, ανακατεύοντας συχνά μέχρι να διαλυθούν σχεδόν όλα τα κομμάτια του ροδάκινου μέσα σε ένα πυκνό και δεμένο σιρόπι.Εάν θέλουμε να είναι εντελώς λείο το αποτέλεσμα, περνάμε τη μαρμελάδα από το μούλτι και βράζουμε 2-3 λεπτά ακόμα, μέχρι να δέσει.Αποσύρουμε από τη φωτιά.Γεμίζουμε ένα μεγάλο αποστειρωμένο βάζο με την μαρμελάδα ροδάκινο και φυλάσσουμε στο ψυγείο έως και 20 μέρες.
Μέλι,Ροδάκινο,Light,Χορτοφαγικά,Χωρίς ζάχαρη